
R E F E R A T  DE  A P R O B A R E
privind aprobarea preluării, cu titlu gratuit, de către Clubul Sportiv Municipal ”AURUL” Brad a activității fotbalistice, a echipei Asociația 
Club Sportiv „Armata Aurul” Brad, a dreptului de participare la Campionatul Județean liga a IV - a începând cu sezonul 2023-
2024, a emblemei și a elementelor de identitate vizuală, a
 palmaresului, a activelor și pasivelor, precum și a tuturor
 drepturilor federative sportive ale Asociației Club 
Sportiv ”Armata Aurul” Brad



	Prin Hotărârea Consiliului Local nr. 121/2023 a fost înființat Clubul Sportiv Municipal „Aurul” Brad.
Ulterior, Agenția Națională pentru Sport, prin adeverința nr. 8247/07.07.2023 a adeverit faptul că acesta este înregistrat în Registrul Sportiv cu nr. HD/A1/00018/05.07.2023, urmând a se elibera Certificatul de Identitate Sportivă.
Pe baza acestei adeverințe, Agenția Națională de Administrare Fiscală a eliberat Certificatul de Înregistrare Fiscală  seria A, nr. 1573578/13.07.2023.
În scopul obținerii de către Clubul Sportiv Municipal ”Aurul” Brad a dreptului de a participa la Campionatul Județean liga a IV – a și ținând cont de prevederile art. 4 ”Principiile de promovare și retrogradare” din Regulamentul de organizare și funcționare al Federației Române de Fotbal și de adresa nr. 363/30.06.2023 a Asociației Județene de Fotbal Hunedoara, consider că este necesară și oportună adoptarea unei hotărâri a Consiliului Local al Municipiului Brad pentru preluarea, cu titlu gratuit, de către Clubul Sportiv Municipal ”AURUL” Brad a activității fotbalistice, a echipei Asociația Club Sportiv „Armata Aurul” Brad, a dreptului de participare la Campionatul Județean liga a IV - a începând cu sezonul 2023-
2024, a emblemei și a elementelor de identitate vizuală, a palmaresului, a activelor și pasivelor, precum și a tuturor drepturilor federative sportive ale Asociației Club Sportiv ”Armata Aurul” Brad și încheierea unui contract de cesiune în acest sens, conform modelului anexat.
	În contextul celor de mai sus, am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 4 alin. 5.2 și alin 6.1 lit. c) din Regulamentul de Organizare și Funcționare al Federației Române de Fotbal, ale art. 3 alin. 1 din Legea 69/2000 a educației fizice și sportului, cu modificările și completările ulterioare, ale art. 129 alin. (2) lit. d), alin. (7) lit. f) din O.U.G. nr. 57/2019 privind Codul administrativ, cu modificările şi completările ulterioare, precum și art. 11 alin. 4 din Legea nr. 554/2004 a contenciosului administrativ, actualizată.

